സാമൂഹ്യ പ്രതിബദ്ധതയുള്ള സിവില് സര്വീസ് കെ എന് അശോക് കുമാര് എഴുതുന്നു കാര്യക്ഷമതയിലൂന്നിയ സാമൂഹ്യപ്രതിബദ്ധതയുള്ള സിവില് സര്വീസ് എന്ന മുദ്രാവാക്യമുയര്ത്തി അവകാശസമര പോരാട്ടങ്ങളില് ഓരോചുവടും അടയാളപ്പെടുത്തി ഭരണസിരാകേന്ദ്രത്തിലെ ഭൂരിപക്ഷം ജീവനക്കാരെയും പ്രതിനിധാനം ചെയ്യുന്ന മഹാപ്രസ്ഥാനമായി വളരാന് കേരള സെക്രട്ടറിയറ്റ് എംപ്ലോയീസ് അസോസിയേഷന് കഴിഞ്ഞിട്ടുണ്ട്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ഐതിഹാസികമായ സമരതീച്ചൂളയില് ജന്മംകൊണ്ട സംഘടന സെക്രട്ടറിയറ്റ് ജീവനക്കാരുടെ അവകാശ സംരക്ഷണ പോരാട്ടങ്ങള്ക്കൊപ്പം ഭരണകേന്ദ്രത്തിന്റെ ജനവിരുദ്ധ നയങ്ങള്ക്കെതിരെ പ്രതികരിക്കാനും പ്രക്ഷോഭങ്ങള്ക്ക് നേതൃത്വം നല്കുന്നതിന് മുന് നിരയില്ത്തന്നെ ഉണ്ടാകാറുണ്ട്. അതുകൊണ്ടുതന്നെ, എക്കാലവും വലതുപക്ഷത്തിന്റെ പ്രതികാര നടപടികള്ക്ക് നിരന്തരം പാത്രിഭവിച്ചിട്ടുണ്ട്. 1985ലെ അനിശ്ചിതകാല പണിമുടക്കില് പങ്കെടുത്തതിന്റെ പേരില് അസോസിയേഷന്റെ സ്ഥാപക പ്രസിഡന്റും അഡീഷണല് സെക്രട്ടറിയുമായിരുന്ന സി ജെ ജോസഫിനെ കരുണാകരന് സര്ക്കാര് പിരിച്ചുവിട്ടു. 2001ലെ ദേശീയ പണിമുടക്കുമായി ബന്ധപ്പെട്ട് ഇന്നത്തെ സംഘടനാ പ്രസിഡന്റ് പി ഹണിയടക്കം ഏഴുപേരെ പിരിച്ചുവിട്ടു. തൊട്ടടുത്ത് വന്ന ഇടതുപക്ഷ സര്ക്കാരുകളാണ് തിരിച്ചെടുത്തത്. സര്ക്കാര് ജീവനക്കാരുടെ മുഴുവന് ആനുകൂല്യവും ഒറ്റ ഉത്തരവിലൂടെ കവര്ന്ന ആന്റണി സര്ക്കാരിന്റെ നടപടിക്കെതിരെ നടന്ന 32 ദിവസത്തെ പണിമുടക്കിന്റെ കേന്ദ്ര ബിന്ദുവാക്കി സെക്രട്ടറിയറ്റിനെ മാറ്റാന് എംപ്ലോയീസ് അസോസിയേഷന് കഴിഞ്ഞു. നാല് വനിതകളടക്കം 10 പേര് അന്ന് ജയിലിലടയ്ക്കപ്പെട്ടു. മഹാമാരിയെ അതിജീവിക്കാനുള്ള തീവ്രശ്രമത്തിലാണ് ലോകജനത. കോവിഡ് മഹാമാരി സൃഷ്ടിച്ച ആരോഗ്യ സാമ്ബത്തിക പ്രതിസന്ധിയെ കൈകാര്യം ചെയ്യുന്നതില് ഗുരുതര വീഴ്ചയാണ് രാജ്യത്തെ ഭരണനേതൃത്വത്തിന്റെ ഭാഗത്തുനിന്ന് ഉണ്ടായിട്ടുള്ളത്. രാജ്യങ്ങള് അടച്ചുപൂട്ടിയപ്പോള് പ്രതിസന്ധിയിലായ ജനതയ്ക്കുള്ള ആശ്വാസനടപടികള് മിക്ക രാജ്യങ്ങളും കൈക്കൊണ്ടു. എന്നാല്, കേന്ദ്ര സര്ക്കാര് പ്രഖ്യാപിച്ച ആശ്വാസ പാക്കേജ് ജനങ്ങള്ക്ക് ഉപകാരപ്രദമായില്ല. രണ്ടാം മോദി സര്ക്കാര് നടപ്പാക്കിയ തൊഴില്നിയമ ഭേദഗതി, തൊഴിലാളിവര്ഗത്തിന്റെ അവകാശങ്ങള് ഇല്ലാതാക്കുകയും മുതലാളിത്ത സംരംഭകരായ തൊഴിലുടമകള്ക്ക് തൊഴിലാളികളെ ചൂഷണം ചെയ്യുന്നതിനുള്ള അവസരമൊരുക്കിക്കൊടുക്കുന്നതുമാണ്. രാജ്യമാകെ തൊഴിലാളിവിരുദ്ധ ജനാധിപത്യവിരുദ്ധ നയങ്ങള് അടിച്ചേല്പ്പിക്കുമ്ബോഴും, കേരളചരിത്രത്തില് സമാനതകളില്ലാത്ത പ്രതിസന്ധികള് ഒന്നിനുപിറകെ ഒന്നായി വന്നപ്പോഴും ജനാധിപത്യസര്ക്കാര് എങ്ങനെയാണ് പ്രവര്ത്തിക്കേണ്ടത് എന്നതിന് കേരളം ലോകത്തിന് മാതൃകയായി. ഈ പ്രതിസന്ധിഘട്ടങ്ങളിലും കേരളത്തിലെ സിവില് സര്വീസിനെ സര്ക്കാര് ചേര്ത്തുപിടിച്ചിട്ടുണ്ട്. കോവിഡ് പ്രതിസന്ധിയില് രാജ്യത്തെ ഒട്ടുമിക്ക സംസ്ഥാനങ്ങളും ജീവനക്കാരുടെ സേവന വേതന വ്യവസ്ഥകളില് കൈവച്ചപ്പോള്, കേരളത്തില് ജീവനക്കാരുടെ ശമ്ബളപരിഷ്കരണം സമയബന്ധിതമായി നടപ്പാക്കി എന്നുമാത്രമല്ല ചരിത്രത്തില് ആദ്യമായി, മാറ്റിവച്ച വേതനം തിരിക നല്കുന്നതിനും ഇടതുപക്ഷ സര്ക്കാര് തയ്യാറായി. പ്രതിസന്ധികളുടെ നാളുകളില് സിവില് സര്വീസിന്റെ നന്മകള് നേരിട്ടനുഭവിച്ച സംസ്ഥാനമാണ് കേരളം. സര്ക്കാര് നയങ്ങളും നടപടികളും ഫലപ്രദമായി നടപ്പാക്കാന് സെക്രട്ടറിയറ്റ് സംവിധാനത്തിന് കഴിഞ്ഞിട്ടുണ്ട്. രാജ്യത്തിനാകെ മാതൃകയായി ഇടതുപക്ഷ ജനാധിപത്യമുന്നണി സര്ക്കാര് മുന്നോട്ടുവച്ച ജനപക്ഷ ബദലുകള് തുടര്ന്നുപോകേണ്ടതുണ്ടെന്നും അതിന് സുസംഘടിതവും കാര്യക്ഷമവുമായ സിവില് സര്വീസ് അനിവാര്യമാണെന്നും മുഖ്യമന്ത്രി വ്യക്തമാക്കിയിട്ടുണ്ട്. കേരളത്തിന്റെ സമഗ്രമായ സാമൂഹ്യപുരോഗതിക്ക് സിവില് സര്വീസ് ചെറുതല്ലാത്ത സംഭാവനയാണ് നല്കിയിട്ടുള്ളതെന്നും സിവില് സര്വീസിനെ വിശ്വാസത്തിലെടുത്തുകൊണ്ടായിരിക്കും സര്ക്കാര് മുന്നോട്ട് പോകുക എന്ന മുഖ്യമന്ത്രിയുടെ വാക്കുകള്, കൂടുതല് ഉത്തരവാദിത്വമേറ്റെടുത്ത് കര്മനിരതരാകാന് ജീവനക്കാരെ പ്രതിജ്ഞാബദ്ധരാക്കുന്നു. സര്ക്കാര് ലക്ഷ്യംവയ്ക്കുന്ന ഫലപ്രദവും കാര്യക്ഷമവുമായ സിവില് സര്വീസ് ഉറപ്പുവരുത്തുന്നതിന്, ഭരണസിരാകേന്ദ്രമായ സെക്രട്ടറിയറ്റിലെ ജീവനക്കാര് പ്രതിജ്ഞാബദ്ധരാണ്. നവകേരള നിര്മിതിയില് സര്ക്കാരിന്റെ ലക്ഷ്യത്തിനൊത്ത് സെക്രട്ടറിയറ്റ് സംവിധാനത്തെ ചലിപ്പിക്കാനുള്ള ഇടപെടലുകള് നേതൃപരമായി ഏറ്റെടുക്കുന്നതുള്പ്പെടെ കാര്യക്ഷമമായ ജനപക്ഷ സിവില് സര്വീസ് ഉറപ്പുവരുത്തുന്നതിനുതകുന്ന ചര്ച്ചകളും തീരുമാനങ്ങളും തിരുവനന്തപുരത്ത് ചേരുന്ന 48ാം വാര്ഷിക സമ്മേളനം കൈക്കൊള്ളും. കേരള സെക്രട്ടറിയറ്റ് എംപ്ലോയീസ് അസോസിയേഷന് ജനറല് സെക്രട്ടറിയാണ് ലേഖകന്